Document ID: 32006R1759

32006R1759
L 335/3
SLUŽBENI LIST EUROPSKE UNIJE
UREDBA VIJEĆA (EZ) br. 1759/2006
od 28. studenoga 2006.
o izmjeni Uredbe (EZ) br. 104/2000 o zajedničkom uređenju tržišta proizvodima ribarstva i akvakulture
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 37.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Izdaci država članica nastali u skladu s određenim odredbama Uredbe Vijeća (EZ) br. 104/2000 (2) trenutačno podliježu pravilima utvrđenim u Uredbi Vijeća (EZ) br. 1258/1999 od 17. svibnja 1999. o financiranju zajedničke poljoprivredne politike (3). Potonja je stavljena izvan snage Uredbom Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (4), koja se primjenjuje na izdatke država članica od 16. listopada 2006.
(2)
Člankom 2. stavkom 1. točkom (a) Uredbe (EZ) br. 1290/2005 osniva se Europski fond za jamstva u poljoprivredi (dalje u tekstu EAGF).
(3)
Člankom 3. stavkom 2. točkom (f) gore navedene Uredbe utvrđuje se da EAGF na centralizirani način financira izdatke povezane s tržištima proizvodima ribarstva.
(4)
Financiranje izdataka koji se odnose na tržišta proizvodima ribarstva u skladu s člankom 3. stavkom 2. točkom (f) je provedba proračuna na centraliziranoj osnovi i kao takvo mora biti u skladu s Uredbom Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5) i njezinim provedbenim pravilima iz Uredbe Komisije (EZ, Euratom) br. 2342/2002 (6).
(5)
Uredbu (EZ) br. 104/2000 treba stoga na odgovarajući način izmijeniti,
DONIJELO JE OVU UREDBU:
Članak 1.
Članak 35. Uredbe (EZ) br. 104/2000 zamjenjuje se sljedećim:
„Članak 35.
1. Izdaci država članica nastali u skladu s člancima 10., 21., 23., 24., 25. i 27. ove Uredbe smatraju se izdacima iz članka 3. stavka 2. točke (f) Uredbe Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (*).
2. Financiranje izdataka iz stavka 1. odobrava se za proizvode iz stoka ili skupine stokova samo do granice svih količina dodijeljenih dotičnoj državi članici iz ukupne količine dozvoljenog ulova za dotični stok ili skupinu stokova.
3. Detaljna pravila za primjenu ovog članka donose se u skladu s postupkom iz članka 38. stavka 2.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova se Uredba primjenjuje od 16. listopada 2006.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. studenoga 2006.

Labels: 15
6